smcproject/ml-wiki-sentences huggingface dataset:
പോർച്ചുഗലിൽ നിന്നും കപ്പൽ പുറപ്പെടാറായപ്പോൾ അവയിൽ ആറെണ്ണം മാത്രമേ പൂർത്തിയായിരുന്നുള്ളൂ.
എങ്കിലും പശ്ചാത്തലം മാത്രം വരച്ച ഏഴാമത്തെ ചിത്രവും അതോടൊപ്പം കൊടുത്തുവിട്ടു.
ഇവിടെ കൊണ്ടുവന്ന് പള്ളികളിൽ വിതരണം ചെയ്യാൻ നോക്കിയപ്പോൾ ഏഴും പൂർത്തീകരിച്ചതായിക്കണ്ടെന്നും അങ്ങനെ അത്ഭുതകരമായി പൂർത്തീകരിക്കപ്പെട്ട ചിത്രമാണ് വെച്ചൂർ പള്ളിയിലേതെന്നും വിശ്വസിച്ചുപോരുന്നു.
സുവിശേഷകന്മാരിൽ ഒരാളായ വി.ലൂക്കാ വരച്ചതും ഇന്ന് റോമിലെ 'സാന്താമരിയ മജിയോരെ' ബസലിക്കയുടെ ഉള്ളിലുള്ള ബോർശിസ്സ് ചാപ്പലിൽ സ്ഥാപിച്ചിട്ടുള്ളതുമായ കന്യകാമറിയത്തിന്റെ ചിത്രത്തിന്റെ തനിപ്പകർപ്പാണിത്.
ഇതുപോലുള്ള ചിത്രങ്ങൾ കേരളത്തിലെ വളരെ പുരാതന മരിയൻ തീർത്ഥാടനകേന്ദ്രങ്ങളിൽ മാത്രം കാണാവുന്നവയാണ്.
ചരിത്ര മുഹൂർത്തങ്ങൾ 1463 - പരിശുദ്ധ കന്യകാമറിയത്തിന്റെ നാമധേയത്തിലുള്ള ദേവാലയം സ്ഥാപിതമായി.
ജൂലൈ 16 കർമ്മല മാതാവിന്റെ പ്രധാന തിരുനാളായി ആഘോഷിച്ചുവന്നു.
1599 - ഉദയംപേരൂർ സുനഹദോസിൽ ഈ ദേവാലയത്തിൽ നിന്ന് പ്രതിനിധികൾ പങ്കെടുത്തു.
1601 - വെച്ചൂർ പള്ളി കൊടുങ്ങല്ലൂർ രൂപതയുടെ ഭാഗമായി.
1674 - കേരളത്തിലെ ആദ്യത്തെ തദ്ദേശീയ മെത്രാനായിരുന്ന മാർ ചാണ്ടി പള്ളിവീട്ടിൽ മെത്രാന്റെ ആസ്ഥാനമായി.
1805 - വാഴ്ത്തപ്പെട്ട ചാവറയച്ചനെ ഈ ദേവാലയത്തിൽ അടിമയിരുത്തി.
1822 - ദർശന സമൂഹത്തിന്റെ ആരംഭം.
സെപ്റ്റംബർ 8 മാതാവിന്റെ പിറവിത്തിരുനാൾ പ്രധാന തിരുനാളായി ആഘോഷിക്കുവാൻ തുടങ്ങി.
1864 - ഇപ്പോഴുള്ള ദേവാലയത്തിന്റെ ശിലാസ്ഥാപനം വാഴ്ത്തപ്പെട്ട ചാവറ കുര്യാക്കോസ് ഏലിയാസച്ചൻ നിർവ്വഹിച്ചു.
1868 - ദേവാലയം കൂദാശ ചെയ്തു.
1896 - വെച്ചൂർ പള്ളി എറണാകുളം വികാരിയത്തിൻ കീഴിലായി.
1909 - 6 നിലകളുള്ള മണിമാളിക നിർമ്മിച്ച്, ഫ്രാൻസിൽ നിന്ന് കൊണ്ടുവന്ന 3 മണികൾ സ്ഥാപിച്ചു.
1996 - മരിയൻ തീർത്ഥാടന കേന്ദ്രമായി പ്രഖ്യാപിക്കപ്പെട്ടു.
2005 - ദേവാലയത്തിന്റെ പുനരുദ്ധാരണവും വെഞ്ചരിപ്പും.
നുറുങ്ങുകൾ പതിനെട്ടാം നൂറ്റാണ്ടിന്റെ അവസാനം ടിപ്പു സുൽത്താന്റെ പടയോട്ടത്തിന്റെ ഭീഷണി ഉണ്ടായപ്പോൾ വെച്ചൂർ മുത്തിയുടെ അത്ഭുതചിത്രം സൂക്ഷിപ്പിനായി ഇടക്കൊച്ചിപ്പള്ളിയിലേക്കു മാറ്റപ്പെട്ടതായി പറയപ്പെടുന്നു.
പടയോട്ടഭീഷണി അവസാനിച്ചപ്പോൾ വെച്ചൂർക്കാർ ചിത്രം തിരികെ ചോദിച്ചപ്പോൾ മടക്കിക്കൊടുക്കാൻ ഇടക്കൊച്ചിപ്പള്ളിക്കാർ വിസമ്മതിച്ചത്രെ.
മദ്ധ്യസ്ഥശ്രമങ്ങളെല്ലാം പരാജയപ്പെട്ടപ്പോൾ, വെച്ചൂർ ഇടവകക്കാർ അവിചാരിതമായി ഇടക്കൊച്ചിപ്പള്ളിയിലെത്തി പള്ളി തുടർന്ന് ചിത്രം ബലമായി ഏടുത്തു കൊണ്ടു പോന്നു.
വെച്ചൂരെ അരയസമുദായക്കാരുടെ സഹായത്തോടെയാണ് ഇടവകക്കാർ ഈ സാഹസം നടത്തിയതത്രെ.
വെച്ചൂർ പെരുന്നാളിന്റെ കൊടിയേറ്റത്തിൽ അരയസമുദായക്കാർ സംഭാവന ചെയ്യുന്ന കയർ ഉപയോഗിക്കുന്ന പതിവ് അന്നു മുതൽ അടുത്തകാലം വരെ ഉണ്ടായിരുന്നതായും പറയപ്പെടുന്നു.
മാതാവിന്റെ ചിത്രത്തിന്റെ പ്രത്യേകതയും അത്ഭുതസിദ്ധിയും അറിഞ്ഞ ഇടക്കൊച്ചിക്കാർ വെച്ചൂർ പള്ളിയിലെത്തി അതു മോഷ്ടിച്ചതായാണ് ഈ കഥയുടെ മറ്റൊരു ഭാഷ്യം.
മോഷണം നടന്ന ഉടൻ പള്ളിമണികൾ അത്ഭുതകരമായി മുഴങ്ങിയതു കേട്ടു നാട്ടുകാർ ഓടിക്കൂടിയത്രെ.
അപഹർത്താക്കളെ പിന്തുടർന്ന നാട്ടുകാർ, കായലിൽ അവരോട് ഏറ്റുമുട്ടി ചിത്രം തിരികെ വാങ്ങി പഴയ സ്ഥാനത്തു പ്രതിഷ്ഠിച്ചു.
ചിത്രശാല അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ഔദ്യോഗിക വെബ്‌സൈറ്റ് Vechoor_Church എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെജിറ്റബിൾ പ്രിന്റിങ്ങ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വെജിറ്റബൾ പ്രിന്റിങ്ങ് എന്നത് ഒരു രസകരമായ കലയാണ്.
ചെറിയ കുട്ടികൾക്കും എളുപ്പത്തിൽ ചെയ്യാം.
ഉപയോഗിയ്ക്കുന്നവ
ഉരുളക്കിഴങ്ങ്,വെണ്ടക്ക,അല്ലെങ്കിൽ കയ്പ്പക്ക ;പേപ്പർ ;കളർ എന്നിവ സാധനങ്ങൾ ഇതിനുപയോഗിയ്ക്കാം.
പച്ചക്കറികൾ  മുറിച്ച് ഇഷ്ടമുള്ള ആകൃതികളിലാക്കി കളറിൽ മുക്കി പേപ്പറിൽ പല രൂപങ്ങളിൽ പതിപ്പിക്കുന്നതാണു ഈ കല.
തുണിയിലും, മരത്തിന്റെ ഉരുപ്പടികളിലും  വെജിറ്റബിൾ പ്രിന്റിങ് ചെയ്യാൻ കഴിയുന്നതാണ്.
വെഞ്ഞാറമൂട് ഇംഗ്ലീഷ് വിലാസം https://ml.wikipedia.org/wiki/Venjaramood ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
വെഞ്ഞാറമൂട് അപരനാമം: വെൺ ഞാറകളുടെ നാട്, തലസ്ഥാനത്തിന്റെ സാംസ്കാരിക തലസ്ഥാനം എന്നും അറിയപ്പെടുന്നു.
നീന്തലിന്റെയും നാടകത്തിന്റെയും നഗരം കൂടി ആണ് വെഞ്ഞാറമൂട്.
Coordinates: Unable to parse latitude as a number:{{{അക്ഷാംശം}}} {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരം രാജ്യം ഇന്ത്യ സംസ്ഥാനം കേരളം ജില്ല തിരുവനന്തപുരം ഭരണസ്ഥാപനം(ങ്ങൾ) നെല്ലനാട് ഗ്രാമപഞ്ചായത്ത്, {{{ഭരണസ്ഥാനങ്ങൾ}}} Udf ' ' വിസ്തീർണ്ണം 18,46 ച.
മി ചതുരശ്ര കിലോമീറ്റർ ജനസംഖ്യ 30298 മുകളിൽ ജനസാന്ദ്രത 1641 ച.
മി/ ച.
മീ കോഡുകൾ • തപാൽ • ടെലിഫോൺ 695607 +0472 സമയമേഖല UTC +5:30 പ്രധാന ആകർഷണങ്ങൾ വെള്ളാനിക്കൽ പാറ , ഹാപ്പിലാന്റ് , കോട്ടുകുന്നം മല , കിളിമാനൂർ കൊട്ടാരം ആർഷ ആയുർവേദ ക്ലിനിക് പഞ്ചകർമ്മ സെന്റർ വെഞ്ഞാറമൂട് 9446415131 വാമനപുരം നദി [ആലിന്തറ]
തിരുവനന്തപുരം ജില്ലയിലെ , നെടുമങ്ങാട് താലൂക്കിൽ നെല്ലനാട് വില്ലേജിലുള്ള ഒരു പട്ടണമാണ്‌ വെഞ്ഞാറമൂട് .
നെല്ലനാട് ഗ്രാമ പഞ്ചായത്തി ന്റെ ഭാഗമാണ് വെഞ്ഞാറമൂട് പട്ടണം.
തിരുവനന്തപുരത്തുനിന്നും കോട്ടയത്തേക്ക് പോകുന്ന എം സി റോഡിൽ ( സംസ്ഥാന പാത -ഒന്ന്) തിരുവനന്തപുരത്തുനിന്നും 25 കിലോമീറ്റർ വടക്ക് മാറിയാണ് ഈ പട്ടണം.
പ്രസ്തുത പാതയിൽ തിരുവനന്തപുരം നഗരത്തിനു വെളിയിലെ ആദ്യ കെ എസ ആർ ടി സി ബസ് സ്റ്റാൻഡ് വെഞ്ഞാറമൂട്ടിലാണ്.
ശ്രീ ഗോകുലം മെഡി കോളജ് , സെന്റ് ജോസഫ് ഹോസ്പിറ്റൽ,  മുസ്ലിം അസോസിയേഷൻ കോളേജ് ഓഫ് എഞ്ചിനീയറിംഗ് തുടങ്ങിയവയാണ് പ്രമുഖ സ്ഥാപനങ്ങൾ.
ഏഷ്യയിലെ തന്നെ കുട്ടികളുടെ  ആദ്യ സ്ഥിരം നാടകവേദിയായ രംഗപ്രഭാത്‌ സ്ഥിതിചെയ്യുന്നത് വെഞ്ഞാറമൂട്ടിലെ ആലന്തറ ഗ്രാമത്തിലാണ്.
വെഞ്ഞാറമൂട് കേന്ദ്രീകരിച്ചു കേരളത്തിൽ എറ്റവും കൂടുതൽ പ്രൊഫഷണൽ നാടക സമിതികൾ  പ്രവർത്തിച്ചു വരുന്നു.
വെഞ്ഞാറമൂടിനു ചുറ്റുമായി ഒട്ടനവധി നീന്തൽ കുളങ്ങളും മറ്റും നീന്തൽ പരിശീലനത്തിനും പ്രകടനത്തിനുമായി ഉപയോഗിച്ച് വരുന്നു.
ഇതിലൂടെ ഒട്ടനവധി ദേശീയ കായിക താരങ്ങൾ നാടിന് അഭിമാനമായി മാറാറുണ്ട്.
സർക്കാർ കാര്യാലയങ്ങൾ
വെഞ്ഞാറമൂട്ടിൽ വാമനപുരം ബ്ളോക്ക്  ഓഫീസ്, പട്ടികജാതി വികസന ഓഫീസ്, വൈദ്യുതി സബ്ഡിവിഷൻ ആഫീസ്, മണ്ണ് സംരക്ഷണ ആഫീസ്, PWD സബ്ഡിവിഷൻ ആഫീസ്, മാതൃകാ വില്ലേജ് ആഫീസ്, ICDS പ്രോജക്ട് ആഫീസ്, മൈനർ ഇറിഗേഷൻ ആഫീസ്, റബ്ബർ ബോർഡ്, ടെലികോം ഡിവിഷണൽ ആഫീസ്, മാതൃകാ പോസ്റ്റാഫീസ്, പോലീസ് ഇൻസ്പെക്ടർ ആഫീസ്,കെഎസ്എഫ്ഇ, ചെറുകിട വ്യവസായ ആഫീസ്,  സഹകരണ  സ്ഥാപനങ്ങൾ എന്നിവ സ്ഥിതിചെയ്യുന്നു.
ശ്രീ ഗോകുലം മെഡി കോളജ്,  മുസ്ലിം അസോസിയേഷൻ കോളേജ് ഓഫ് എഞ്ചിനീയറിംഗ്, ഹയർ സെക്കന്ററി സ്കൂൾ-1, യു.പി.എസ്-2, എൽ.പി.എസ് (എയ്ഡഡ്)ഉൾപ്പെടെ-3 എന്നിവ വെഞ്ഞാറമൂടിൽ സ്ഥിതിചെയ്യുന്നു.
ധാരാളം സമാന്തര വിദ്യാഭ്യാസ സ്ഥാപനങ്ങളും വെഞ്ഞാറമൂട്ടിൽ പ്രവർത്തിക്കുന്നുണ്ട്.
ഗോകുലം മെഡിക്കൽ കോളേജ് ആശുപത്രി, പി.എച്ച്.സി, ആയൂർവേദ ആശുപത്രി, മൃഗാശുപത്രി എന്നിവ കൂടാതെ പത്തിലധികം സ്വകാര്യ ആശുപത്രികളും ക്ലിനിക്കുകളും ഇവിടെയുണ്ട്.
പ്രശസ്തരായ വ്യക്തികൾ സുരാജ് വെഞ്ഞാറമൂട് - ചലച്ചിത്ര നടൻ തുളസീദാസ് -ചലച്ചിത്ര സംവിധായകൻ പ്രിയങ്ക നായർ -  അഭിനേത്രി കെ.രാമൻ പിള്ള - ബി ജെ പി കേരളഘടകത്തിന്റെ സ്ഥാപക നേതാവ് നോബി മാർക്കോസ് -ചലച്ചിത്ര നടൻ ഹരിലാൽ രാജേന്ദ്രൻ - എഴുത്തുകാരൻ എസ് ആർ ലാൽ -എഴുത്തുകാരൻ അശോക്-ശശി - തിരക്കഥാകൃത്ത് അശ്വന്ത് ലാൽ-ചലച്ചിത്ര നടൻ
ആർഷ ആയുർവേദ ക്ലിനിക് :പഞ്ചകർമ സെന്റർ..
9446415131
വെച്ചൂർ പശു ഇംഗ്ലീഷ് വിലാസം https://ml.wikipedia.org/wiki/Vechur_cow
കേരളത്തിന്റെ തനതായ ഒരു പശുവർഗ്ഗമാണ് വെച്ചൂർ പശു.
പാൽ ഉത്പാദനവർദ്ധനവിനു വേണ്ടി 1960 ൽ മുതൽ കേരള സർക്കാർ ‍ നടപ്പിലാക്കിയ ക്രോസ് ബ്രീഡിങ് പദ്ധതി മൂലം വംശനാശത്തിന്റെ വക്കിൽ എത്തിയെങ്കിലും കേരള കാർഷിക സർവ്വകലാശാലയുടെ നേതൃത്വത്തിൽ‍ സംരക്ഷിച്ച് പരിപാലിക്കുവാനുള്ള ശ്രമം നടക്കുന്നു.
കോട്ടയം ജില്ലയിൽ വൈക്കം താലൂക്കിലെ വെച്ചൂർ ഗ്രാമത്തിലാണ് ഇവ കാണപ്പെട്ടിരുന്നത് .
ഇതിൽ നിന്നുമാണ് വെച്ചൂർ പശു എന്ന പേര് ലഭിച്ചത് .
വെച്ചൂർ ഗ്രാമത്തിന്റെ ഭൂമിശാസ്ത്രപരമായ സവിശേഷതയാണ് വെച്ചൂർ പശുവെന്ന ജനുസ്സിൻറെ ഉദ്ഭവത്തിനു കാരണം .
ഉയരക്കുറവ് , കാലാവസ്ഥാ വ്യതിയാനത്തെ ചെറുക്കാനുള്ള കഴിവ് , രോഗപ്രതിരോധശേഷി , പാലിലെ ഔഷധഗുണം തുടങ്ങിയ പ്രത്യേകതകളാൽ പ്രശസ്തമാണ് ഈ ജനുസ്സ് .
കേരള കാലാവസ്ഥയ്ക്ക് തികച്ചും അനുയോജ്യമായ  ഈ പശുക്കൾ ഇന്ന് കേരളത്തിൽ മുന്നൂറോളം എണ്ണം മാത്രമേയുള്ളു .
പശുക്കളുടെ തൂക്കം പരമാവധി 130kgയും (സാധാരണ പശുക്കൾ 550kgൽ അധികം) മൂരിയുടേത് 170kg ആണു.
നീളം124cmഉം ഉയരം 85-87cmഉം (മുഞ്ഞി(hump) ഭാഗത്ത് 105cmഉം)ആണു.
കറുപ്പ്, വെളുപ്പ്, തവിട്ട് തുടങ്ങിയ ഒറ്റ നിറങ്ങളിൽ കാണപ്പെടുന്നു.
പ്രതിദിന പാൽ ഉത്പാദനം 3 ലിറ്ററിൽത്താഴെമാത്രമാണ് .
6%ത്തിൽ അധികം കൊഴുപ്പ് കാണിക്കുന്ന പാലിലെ ഉയർന്ന ഫോസ്പോലിപിഡ് അനുപാതം കുട്ടികൾക്ക് പോഷകമൂല്യത്തിനും, ബുദ്ധിവികാസത്തിനും അനുയോജ്യമാണ് .
വെച്ചൂർ പശുവിൻറെ പാലിൽ ഹൃദ്രോഗത്തെയും പ്രമേഹത്തെയും തടയുന്ന ഘടകങ്ങളടങ്ങിയിട്ടുണ്ടെന്ന് കോഴിക്കോട് ചേളന്നൂർ സ്വദേശിയായ ഡോ.മുഹമ്മദ് കണ്ടത്തിയിട്ടുണ്ട്.
ഇവയുടെ പാലിൽ ധാരാളമായി കാണപ്പെടുന്ന ബീറ്റ കസിൻ എ - 2 (β - casein A2) എന്ന പ്രോട്ടീൻ പ്രമേഹം , ഹൃദ്രോഗം എന്നിവയെ കൂടാതെ ഓട്ടിസം , സ്കിസോഫ്രീനിയ , സഡൻ ഇൻഫൻറ് ഡത്ത് സിൻഡ്രോം എന്നീ രോഗങ്ങളെയും പ്രതിരോധിക്കുന്നതായാണ് കണ്ടെത്തൽ.
ഇതു സംബന്ധിച്ച് കൂടുതൽ ഗവേഷണങ്ങൾക്ക് കേരള സർക്കാർ അനുമതി നൽകിയിട്ടുണ്ട് .
കേരള കാർഷിക (മണ്ണൂത്തി,തൃശ്ശൂർ) സർവ്വകലാശാലയിൽ ബുക്ക് ചെയ്താൽ ലഭ്യതയ്ക്ക് അനുസരിച്ച് വില്പ്പന നടത്തുന്നു.
കൂടാതെ വെച്ചൂർ പശു കൺസർവേഷൻ ട്രസ്റ്റും കേരളത്തിൽ പ്രവർത്തിക്കുന്നുണ്ട്.
ശാന്തസ്വഭാവമുള്ള ഇവയെ പരിപാലിക്കുവാൻ എളുപ്പമാണ്.
ഉയർന്ന രോഗ പ്രതിരോധശേഷിയും ഉഷ്ണപ്രതിരോധവും ഇവയെ മികച്ചതാക്കുന്നു.
ചെറിയ ഇനം പശു ആയതിനാൽ കുറഞ്ഞ ആഹാരാവശ്യമേ ഇവയ്ക്കുള്ളൂ.
1997 -ൽ വെച്ചൂർ പശുവിന്റെ നിർമ്മാണാവകാശം സ്കോട്ടിഷ് സ്ഥാപനമായ റോസ്‌ലിൻ ഇൻസ്റ്റിറ്റ്യൂട്ട് സ്വന്തമാക്കാൻ  ശ്രമിക്കുന്നതായി, പരിസ്ഥിതിപ്രവർത്തകയായ വന്ദന ശിവ ആരോപണം ഉന്നയിച്ചു.
എന്നാൽ സ്കോട്ടിഷ് സ്ഥാപനം ഇത് നിഷേധിച്ചു.
ഗിന്നസ് ബുക്കിലേക്ക്
ലോകത്തിലെ ഏറ്റവും ഉയരം കുറഞ്ഞ പശുവെന്ന റെക്കോർഡ്  മണ്ണുത്തി വെറ്ററിനറി കോളേജിലെ സെന്റർ ഫോർ അഡ്വാൻസ്ഡ് സ്റ്റഡീസ് ഇൻ ആനിമൽ ജനറ്റിക്‌സ് ആൻഡ് ബ്രീഡിങ് വിഭാഗത്തിന്റെ വെച്ചൂർ പശുഫാമിലുള്ള ഡയാന എന്ന വെച്ചൂർ പശുവിന്റെ പേരിൽ കുറിക്കപ്പെടാൻ പോകന്നു.
രണ്ട് തവണ പ്രസവിച്ച ഡയാനയുടെ ഉയരം 77 സെന്റിമീറ്ററാണ്.
ലോകത്തിലെ ഏറ്റവും ഉയരം കുറഞ്ഞ പശുവെന്ന  റിക്കോർഡിൻറെ നിലവിലുള്ള ഉടമ കരോളിൻ റൈടെർ, ഇംഗ്ലണ്ട് (പടിഞ്ഞാറൻ യോർക്ക്‌ഷയർ ലെ ലിച്വർത്ത്)   സ്വാളോ എന്ന പശുവാണ്.
ഡെക്‌സ്റ്റർ ഇനത്തിൽപ്പെട്ട ഇതിന്റെ ഉയരം 85 സെന്റിമീറ്ററാണ്.
മൂന്നു വയസ്സുകാരി ഡയാനയ്‌ക്കൊപ്പം 79 സെന്റിമീറ്റർ ഉയരമുള്ള ലക്ഷ്മിയും മണ്ണുത്തിയിലെ ഫാമിലുണ്ട്.
നടപടിക്രമങ്ങൾ പൂർത്തീകരിച്ചാലുടൻ  ഡയാന ഗിന്നസ് ബുക്കിൽ സ്ഥാനം നേടും .
കാസർഗോഡ് ഡ്വാർഫ് ഇനത്തിൽ പെട്ട ഒരു പശുവിന്റെ ഉടമ ഈ വിഷയത്തിൽ പുതിയ അവകാശവാദവുമായി രംഗത്ത് എത്തിയിട്ടുണ്ട്.
ബ്രീഡേഴ്സ് അസോസിയേഷൻ
വെചൂർ പശുവിന്റെ സമഗ്ര സംരക്ഷണത്തിന് വെച്ചൂർ ബ്രീഡേഴ്സ് അസോസിയേഷൻ പ്രവർത്തിക്കുന്നു.
തൃശൂരാന് ആസ്ഥാനം.
വെച്ചൂർ ഇനത്തിനെ വംശനാശത്തിൽ നിന്ന് വീണ്ടെടുക്കുകയും സംരക്ഷണപ്രവർത്തനങ്ങൾക്ക് നേതൃത്വം കൊടുക്കുകയും ചെയ്ത പ്രശസ്ത ജനിതക ശാസ്ത്രജ്ഞ ഡോ. ശോശാമ്മ ഐപ്പ് നേതൃത്വം നൽകുന്നു.
അസോസിയേഷന്റെ പ്രവർത്തനലക്ഷ്യങ്ങൾ താഴെപ്പറയുന്നു.
വെച്ചൂർ ഇനത്തിന്റെ സംരക്ഷണവും ജനിതക മൂല്യവർദ്ധനവും.
വെച്ചൂർ ഇനത്തിനുവേണ്ടിയുള്ള പ്രജനനതന്ത്ര രൂപീകരണം.
വെച്ചൂർ ഇനം പശുക്കളെക്കണ്ടെത്തി രജിസ്റ്റർ ചെയ്യുകയും വിവരശേഖരം സൂക്ഷിക്കുകയും ചെയ്യുക.
വെച്ചൂർ കാളകളുടെ ബീജാധാനത്തിനു സൗകര്യമൊരുക്കുക.
വെച്ചൂർ കന്നുകാലികളെ ആവശ്യക്കാർക്ക് ലഭ്യമാക്കുകയും മികച്ച ഉരുക്കൾക്ക് സമ്മാനം നൽകുകയും ചെയ്യുക.
നാടൻ കന്നുകാലികളിൽ നിന്നുള്ള മൂല്യവർദ്ധിത ഉത്പന്നങ്ങളുടെ നിർമ്മാണവും പ്രചരണവും നടത്തുക.
കാസർകോടൻ , ചെറുവള്ളി തുടങ്ങിയ മറ്റ് തനത് കന്നുകാലി ജനുസ്സുകളുടെ സംരക്ഷണത്തിനായി പ്രവർത്തിക്കുക.
അവലംബം പുറത്തേക്കുള്ള കണ്ണികൾ Vechur Cattle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.vechur.org/ Archived 2013-12-06 at the Wayback Machine .
grain.org
വെഞ്ചുറ, കാലിഫോർണിയ
വെഞ്ചുറ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , വെഞ്ചുറ കൗണ്ടി യുടെ കൌണ്ടിസീറ്റായ നഗരമാണ്.
ഈ നഗരം ഔദ്യോഗികമായി സാൻ ബ്യൂണാവെഞ്ചുറ എന്നറിയപ്പെടുന്നു.
യൂറോപ്പ്യൻ പര്യവേക്ഷകർ പസിഫിക് തീരത്തുകൂടി സഞ്ചരിക്കുമ്പോൾ വെഞ്ചുറയിൽ ഷിഷോലോപ് എന്നു വിശേഷിപ്പിക്കപ്പെട്ട ഒരു ചുമാഷ് ഗ്രാമവുമായി ആകസ്മികമായി സന്ധിച്ചിരുന്നു.
1782 ൽ മിഷൻ സാൻ ബ്യൂണാവെഞ്ചുറ സമീപപ്രദേശത്തു സ്ഥാപിക്കപ്പെടുകയും വെഞ്ചുറ നദിയിലെ ജലം മിഷൻറെ ദൈനംദിന പ്രവർത്തനങ്ങൾക്ക് ഉപയോഗപ്പെടുത്തുകയും ചെയ്തിരുന്നു.
മിഷൻ സംവിധാനത്തിനു ചുറ്റുമായി നഗരം വളർന്നു വികസിക്കുകയും 1866 ൽ ഇതു സംയോജിപ്പിക്കപ്പെടുകയും ചെയ്തു.
1920 കളിൽ സമീപപ്രദേശങ്ങളിലെ എണ്ണപ്പാടങ്ങളുടെ വികസനവും ഓട്ടോമോബൈൽ സഞ്ചാര സൌകര്യങ്ങളുംറിയൽ എസ്റ്റേറ്റ് രംഗത്ത്  ഒരു വലിയ  കുതിച്ചുകയറ്റത്തിനു കാരണമായിത്തീർന്നു.
ഇക്കാലത്ത് നിരവധി അതിരടയാളങ്ങളായി കണക്കാക്കപ്പെട്ട സൗധങ്ങളുടെ നിർമ്മാണം നടന്നിരുന്നു.
മതപ്രവർത്തക സംഘവും ചുറ്റുപാടുമുള്ള കെട്ടിടങ്ങളും, സാംസ്കാരിക, ലഘുവ്യാപാര, താമസകേന്ദ്രങ്ങളോടെ നഗരകേന്ദ്രത്തിൻറെ ഭാഗവും സന്ദർശകരുടെ ലക്ഷ്യസ്ഥാനമായി മാറുകയും ചെയ്തു.
ലോസ് ആഞ്ചലസിനും സാന്താ ബാർബറ യ്ക്കുമിടയിലുള്ള ഒരു യഥാർത്ഥ യുഎസ് യാത്രാ മാർഗ്ഗമായ യു.എസ്. 101 പാതയിലാണ് വെഞ്ചുറ നഗരം സ്ഥിതിചെയ്യുന്നത്.
ഇപ്പോൾ ഈ അതിവേഗപാത വെഞ്ചുറ ഫ്രീവേ എന്നറിയപ്പെടുന്നുണ്ടെങ്കിലും നഗരത്തിലെ പ്രധാന പാതയ്ക്കു സമാന്തരമായി കടന്നുപോകുന്ന യഥാർത്ഥ യാത്രാമാർഗ്ഗം എൽ കാമിനോ റീയൽ എന്ന പേരിൽ നിർദ്ദേശിക്കപ്പെട്ടിരിക്കുന്നതും 1769 നും 1833 നും ഇടയിലായി രൂപീകരിക്കപ്പെട്ട കാലിഫോർണിയ മിഷനുകൾ എന്നറിയപ്പെടുന്ന 21 സ്പാനിഷ് മതപ്രവർത്തക ദൗത്യ സംഘ പരമ്പരകളെ തമ്മിൽ ബന്ധിപ്പിക്കുന്നതുമാണ്.
രണ്ടാം ലോകയുദ്ധാനന്തര കാലഘട്ടത്തിൽ സാമ്പത്തിക വികസനത്തിൽ ഈ സമൂഹം കിഴക്കൻ പ്രദേശങ്ങളിലേയ്ക്ക് വളർന്നു വികസിക്കുകയും ഓക്സനാട് സമതലത്തിന്റെ അറ്റത്തു സാന്ത ക്ലാര നദിയാൽ സൃഷ്ടിക്കപ്പെട്ട സമ്പന്നമായ കൃഷിഭൂമിയിൽ  നിരനിരയായി കുടുംബങ്ങളുടെ വാസത്തിനു യോഗ്യമായ വീടുകൾ നിർമ്മിക്കപ്പെടുകയും ചെയ്തു.
2000 ലെ സെൻസസിൽ 100,916 ആയിരുന്ന ഈ നഗരത്തിലെ ജനസംഖ്യ, 2010 ലെ സെൻസസിൽ 106,433 ആയി ഉയർന്നിരുന്നു.
10,000 മുതൽ 12000 വർഷത്തോളമായി ഈ പ്രദേശത്ത് ജനവാസമുണ്ടായിരുന്നുവെന്നാണ് പുരാവസ്തു പഠനങ്ങൾ വ്യക്തമാക്കുന്നത്.
പുരാവസ്തു ഗവേഷണങ്ങളുടെ ഫലമായി ലഭിച്ച അവരുടെ സംസ്കാരത്തിൽ നിന്നും ഉരുത്തിരിഞ്ഞ കരകൌശലവസ്തുക്കളിൽനിന്ന് വെളിവാക്കപ്പെടുന്നത്, ചുമാഷ് വർഗ്ഗക്കാർക്ക് കാലിഫോർണിയയുടെ മദ്ധ്യ, തെക്കൻ തീരപ്രദേശങ്ങളുമായി വളരെ ആഴത്തിലുള്ള വേരുകളുണ്ടായിരുന്നുവെന്നാണ്.
അവലംബം ↑ ↑ ↑ 1 2 ↑ ↑ ↑ ↑ ↑ ↑ ↑ Erwin G. Gudde, California Place Names: The Origin and Etymology of Current Geographical Names , 4th ed.
, rev. and enlarged by William Bright (University of California Press, 1998), p. 410.
↑ Landmark #18: Shisholop Village Site Archived 2014-12-08 at the Wayback Machine .
accessed October 7, 2013 from link on City Map with Historic Landmarks Archived 2013-10-02 at the Wayback Machine .
വെഞ്ച്വർ ക്യാപ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Venture_capital നൂതന സംരംഭങ്ങളുടെ മൂലധനസമാഹരണചക്രം
കൂറ്റൻ വളർച്ച പ്രതീക്ഷിക്കുന്ന അത്യധികം ലാഭനഷ്ടസാധ്യതകളുള്ളതുമായ പുതിയ സംരംഭങ്ങൾക്ക് ആരംഭകാലത്ത് നൽകുന്ന സാമ്പത്തികമൂലധനമാണ് വെഞ്ച്വർ ക്യാപ്പിറ്റൽ അഥവാ ഉദ്യമസമാരംഭ മൂലധനം .
ഇത്തരം സമാരംഭങ്ങൾക്ക് ധനസഹായം നൽകാൻ സാധാരണ ധനകാര്യ സ്ഥാപനങ്ങൾ മടിക്കും, ഇവിടെയാണ് വെഞ്ച്വർ ക്യാപ്പിറ്റലിന്റെ പ്രസക്തി.
സാഹസികരായ സമാരംഭകരെ ഇവർ മൂലധനം നൽകി സഹായിക്കുന്നു അതിനാൽ ഇവരെ ഏയ്ഞ്ചൽ നിക്ഷേപക രെന്നും വിളിക്കാറുണ്ട്.
ഇതൊരു പുതിയ ആശയമായതുകൊണ്ട് സാധാരണ ധനകാര്യ സ്ഥാപനങ്ങളുടെ കർക്കശമായ വ്യവസ്ഥകളൊന്നും ഇതിനില്ല.
ഓഹരി പങ്കാളിത്തത്തിന്റെ രൂപത്തിലാണ് ഇവർ ധനസഹായം നൽകുക.
വെഞ്ച്വർ ക്യാപ്പിറ്റൽകൊണ്ട് ആരംഭിക്കുന്ന സ്ഥാപനങ്ങൾ പൊതുവേ ആധുനിക സാങ്കേതിക വിഭാഗത്തിൽ പെട്ടതായിരിക്കും.
ഉടമസ്ഥതയിൽ പങ്കാളിത്തം അനുവദിക്കുന്നതിനുള്ള പ്രതിഫലമായാണ് ഓഹരി മൂലധനം നൽകുക.
ധനസഹായം നൽകുന്നതിനു പുറമെ, മാനേജ്മെന്റിന്റെ പ്രവർത്തനങ്ങളെ നിയന്ത്രിക്കാനും ഇവർക്ക് സാധിക്കും.
"സംഘാടക വളർച്ച ലക്ഷ്യം വെക്കുന്ന കമ്പനികൾക്കുള്ള നഷ്ടസാധ്യതയുള്ള ധനം" എന്നാണ് യൂറോപ്യൻ വെഞ്ച്വർ ക്യാപിറ്റൽ അസോസിയേഷൻ ഇതിനെ നിർവചിക്കുന്നത്.
വെഞ്ച്വർ ക്യാപ്പിറ്റൽ ഒരുതരം പ്രൈവറ്റ് ഇക്വിറ്റി ബിസിനസാണ് .
പൊതുവേ സീഡ് ഫണ്ടിംഗ് ഘട്ടത്തിനുശേഷമാണ് വെഞ്ച്വർ ക്യാപ്പിറ്റൽ നിക്ഷേപം നടത്തുന്നത്.
ആദ്യ വെഞ്ച്വർ ക്യാപ്പിറ്റൽ നിക്ഷേപം സീരീസ് എ ഫണ്ടിംഗ് എന്നാണ് പൊതുവേ അറിയപ്പെടുന്നത്.
നൽകുന്ന സേവനങ്ങൾ
വെഞ്ച്വർ ക്യാപ്പിറ്റൽ ഫണ്ടുകൾ ധാരാളം സേവനങ്ങൾ നൽകുന്നുണ്ട്; പുതിയ സംരംഭങ്ങൾക്ക് ആരംഭ മൂലധനം നൽകുക പുതിയ സംരംഭങ്ങൾക്ക് വളർച്ചയുടെ ഘട്ടങ്ങളിൽ അധിക മൂലധനം നൽകുക.
ബ്രിഡ്ജ് ഫിനാൻസിങ്ങ് നൽകുക കമ്പനികൾക്ക് വികസനപ്രവർത്തനത്തിനുള്ള പണം നൽകുക മറ്റു കമ്പനികളെ ഏറ്റെടുക്കാനുള്ള ധനം നൽകുക വിവിധ തരങ്ങൾ
ഇന്ത്യയിൽ പ്രധാനമായും 5 തരത്തിലുള്ള വെഞ്ച്വർ ക്യാപിറ്റൽ ഫണ്ടുകളാണ് പ്രവർത്തിക്കുന്നത്.
ഇവയെല്ല്ലാം തന്നെ സെബിയുടെ നിയന്ത്രണത്തിനു കീഴിലാണ് പ്രവർത്തിക്കുന്നത്; പ്രത്യേക ധനകാര്യ സ്ഥാപനങ്ങളുടെ ഫണ്ടുകൾ
കേന്ദ്ര സർക്കാരിന്റെ നിയന്ത്രണത്തിലുള്ള വിവിധ പ്രത്യേക ധനകാര്യ സ്ഥാപനങ്ങളോ, വികസന ധനകാര്യസ്ഥാപനങ്ങളോ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ.
സംസ്ഥാനതല ധനകാര്യ സ്ഥാപനങ്ങളുടെ ഫണ്ടുകൾ
വിവിധ സംസ്ഥാന സർക്കാരുകളുടെ നിയന്ത്രണത്തിലുള്ള വികസന ധനകാര്യസ്ഥാപനങ്ങൾ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ.
കേരള സംസ്ഥാന വികസന കോർപ്പറേഷൻ നടത്തുന്ന കേരള വെഞ്ച്വർ ക്യാപ്പിറ്റൽ ഫണ്ട് ഇതിന് ഉത്തമ ഉദാഹരണമാണ്.
വാണിജ്യ ബാങ്കുകളുടെ ഫണ്ടുകൾ
എസ്.ബി.ഐ. , കാനറാ ബാങ്ക് മുതലായ പൊതുമേഖലാ വാണിജ്യബാങ്കുകൾ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ.
സ്വകാര്യ വെഞ്ച്വർ ക്യാപിറ്റൽ ഫണ്ടുകൾ
സ്വകാര്യ മേഖലയിലുള്ള ബാങ്കുകളും, കമ്പനികളും നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഈ വിഭാഗത്തിൽ പെടുന്നത്.
വിദേശ വെഞ്ച്വർ ക്യാപിറ്റൽ ഫണ്ടുകൾ
വിദേശ ബാങ്കുകളും, കമ്പനികളും നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഈ വിഭാഗത്തിൽ പെടുന്നത് അവലംബം
വെജീറ്റ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വെജീറ്റ ( ベジータ , Bejīta ) (/vəˈdʒiːtə/ və-JEE-tə), അദ്ദേഹം വെജീറ്റാ രാജകുമാരൻ ( ベジータ王子 , Bejīta-ōji ) , വെജീറ്റാ നാലാമൻ ( ベジータ四世 , ബെജീറ്റ യോൺ-സെയ് ) , എന്നെല്ലാം അറിയപ്പെട്ടിരുന്നു.
ഡ്രാഗൺ ബോൾ പരമ്പരയിലെ അകിര ടോറിയാമയുടെ ഒരു സങ്കല്പിക കഥാപാത്രം ആയിരുന്നു വെജീറ്റ.
സെയോനാരാ, സൺ ഗോക്കു ( さようなら孫悟空 , Sayōnara Son Gokū ) എന്ന 1988ലെ പ്രതിവാര ഷൊനെൻ ജമ്പ് മാസിക നവംബർ 7ൽ പുറത്തിറക്കിയ ഭാഗം #204ൽ ആയിരുന്നു വെജീറ്റ ആദ്യമായി അഭിനയ പ്രദർശനം ചെയ്തത്.
അമരത്വം നേടാനായി ഭൂമിയിൽ വന്ന് ഏഴ് ഡ്രാഗൺ ബോൾ അന്വേഷണം നടത്തുക എന്നത് വെജീറ്റയുടെ പ്രധാന ലക്ഷ്യം ആയിരുന്നു.
സെയ്ൻ എന്ന് അറിയപ്പെടുന്ന വംശത്തിലെ രാജകുമാരനാണ് വെജീറ്റ.
ഭൂമിക്ക് പുറത്തുള്ള വെജീറ്റ ഗ്രഹത്തിൽ നിന്നും വന്ന അന്യഗ്രഹ സെയ്ൻയോദ്ധാവ്  ആണ് വെജീറ്റ, ഉയർന്നകുല ജാതനും സുന്ദരനും മഹാശക്തിശാലിയും അഹങ്കാരിയും തോൽവി സമ്മതിക്കാത്തവനുമാണ്; പരമ്പരയിലുടനീളം അദ്ദേഹത്തിന്റെ പൈതൃകത്തെയും രാജകീയ പദവിയെയും നിരന്തരം പരാമർശിക്കുകയും പുകഴ്ത്തുകയും ചെയ്യുന്നുണ്ട്.
പ്രപഞ്ചത്തിലെ ഏറ്റവും ശക്തനായ പോരാളിയായി താൻ മാത്രം ആണെന്ന് അദ്ദേഹം വിശ്വസിച്ചു, എന്നാൽ ഗോക്കുവിന് ഒപ്പമുള്ള ആദ്യ പോരാട്ടത്തിൽ പരാജയപ്പെടുകയും, ശേഷം ഗോകുവിനെ മറികടക്കുന്നതിൽ അദ്ദേഹം അസ്വസ്ഥനാകുന്നു.
ഫ്രീസയുടെ മരണശേഷം, വെജിറ്റ പിന്നീട് നായകന്മാരുമായി ഐക്യപ്പെടുകയും പ്രപഞ്ചത്തിന് കൂടുതൽ ഭീഷണികളായ സെൽ , മജിൻ ബൂ എന്നിവരെ തടയുകയും ചെയ്യുന്നു.
പരമ്പരയിലുടനീളം, വെജിറ്റയുടെ പങ്ക് വില്ലനിൽ നിന്ന് സഹനായകനിലേക്കും പിന്നീട് നായകന്മാരിൽ ഒരാളായും മാറുന്നു, അതേസമയം ഗോക്കുവിന് എതിരാളിയായി നിലകൊള്ളുന്നു.
വെജീറ്റയുടെ കഥാപാത്രത്തിന് നല്ല പ്രതികരണങ്ങൾ ലഭിച്ചു.
വെജിറ്റയുടെ പ്രവർത്തനങ്ങൾക്കും പ്രത്യേകിച്ച് അദ്ദേഹത്തിന്റെ പ്രതിനായക സ്വഭാവത്തിനും നല്ല സ്വീകാര്യത ലഭിച്ചു.
ഡ്രാഗൺ ബോൾ ഫ്രാഞ്ചൈസിയുടെ ഏറ്റവും ജനപ്രിയ കഥാപാത്രങ്ങളിൽ ഒരാളാണ് അദ്ദേഹം, ഗോക്കുവുമായുള്ള അദ്ദേഹത്തിന്റെ ആദ്യ ഏറ്റുമുട്ടൽ മാങ്കാ, ആനിമേഷന്റെ ഏറ്റവും മികച്ച യുദ്ധങ്ങളിലൊന്നായി കണക്കാക്കപ്പെടുന്നു.
തണുത്ത മനസ്സുള്ള ഒരു യോദ്ധാവ് മുതൽ ബുൽമയുടെ കരുതലുള്ള ഭർത്താവ്, രണ്ട് ട്രങ്കുകളുടെയും ബുള്ളയുടെയും ഉത്തരവാദിത്തമുള്ള പിതാവ്, ഗോക്കുവിന്റെ വിശ്വസ്തനായ ഒരു കൂട്ടുകാരൻ എന്ന നിലവരെ അദ്ദേഹത്തിന്റെ സ്വഭാവവികസനത്തിൽ എത്തി.
ആരാധകർ ആനിമേഷൻ ചരിത്രത്തിലെ ഏറ്റവും മികച്ച സ്വഭാവ സംഭവ വികാസങ്ങളിലൊന്നായി ഇതിനെ കണക്കാക്കപ്പെടുന്നു.
സെയാൻ വംശത്തിലെ അംഗങ്ങളുടെ പേരുകൾ പച്ചക്കറിയുടെ പേരു കളിലാണ് ബന്ധപെട്ടികിടക്കുന്നത് ഈ പ്രവണതയെ തുടർന്ന്, വെജീറ്റയുടെ പേര് പച്ചക്കറി എന്ന അർത്ഥം വരുന്ന വെജിറ്റൽ എന്ന വാക്കിന്റെ ഒരു ശീർഷകത്തിൽ നിന്നുമാണ്.
വെജീറ്റ എന്ന കഥാപാത്രം ഗോക്കുവും ആയ ആദ്യ യുദ്ധത്തിൽ കൊല്ലപെടുന്നതായി ആയിരുന്നു ചിത്രീകരിച്ചിരുന്നത് എന്നാൽ ടോറിയാമക്ക് വെജിറ്റയെ കൊല്ലരുതെന്ന് പറഞ്ഞ് ധാരാളം ആരാധകർ സന്ദേശങ്ങൾ അയച്ചപ്പോൾ അദ്ദേഹം മനഃപൂർവ്വം അങ്ങനെ തന്നെ ചെയ്യേണ്ടി വന്നു വെന്ന് ടോറിയാമ പറഞ്ഞു.
ഡ്രാഗൺ ബോൾ സെഡ്: ബാറ്റിൽ ഓഫ് ഗോഡ്സ് പുറത്തിറങ്ങിയതിനുശേഷം , മറ്റൊരു ആനിമേറ്റഡ് സവിശേഷത ഉണ്ടായാൽ വെജിറ്റയെ നായകനാക്കാൻ ടോറിയാമ താൽപര്യം പ്രകടിപ്പിച്ചു, എന്നിരുന്നാലും ഇത് തന്റെ ഉദ്ദേശ്യം മാത്രമാണെന്നും തീരുമാനമെടുത്തിട്ടില്ലെന്നും അദ്ദേഹം പറഞ്ഞു.
പ്രമാണം:Vegeta First.
PNG ആനിമേഷനിൽ വെജിറ്റയുടെ ആദ്യ കുറച്ച് പ്രകടനങ്ങൾ അദ്ദേഹത്തെ തികച്ചും വ്യത്യസ്തമായ വർണ്ണനിറമുള്ള മുടി ഉള്ളതായി ചിത്രീകരിച്ചു.
പ്രമാണം:Cross Epoch Vegeta.
PNG ക്രോസ് എപോച്ച് ക്രോസ്ഓവറിൽ പ്രത്യക്ഷപ്പെടുന്നതുപോലെ വെജിറ്റ.
ശബ്ദ അഭിനേതാക്കൾ
റയോ ഹൊരിക്കവെ (ഇടത്) വെജീറ്റയുടെ  ജപ്പാനീസ് ഡ്രാഗൺ ബോളിലെ എല്ലാം ഭാഗങ്ങൾക്കും സ്വരം കൊടുത്ത ആൾ.
ക്രിസ്റ്റഫർ സബത് (വലത്) ഇംഗ്ലീഷ് ഭാഗങ്ങളിൽ കൂടുതലിനും ഇദ്ദേഹം സ്വരം കൊടുത്തു.
പ്രമാണം:Over 9000!.
png " ഇറ്റ്സ് ഓവർ 9000! "
മെമ്മെയുടെ ഉദാഹരണം, അത് വെജിറ്റയുടെ സ്കൗട്ടർ തകർത്തതിന്റെ ഒരു നിശ്ചല ചിത്രം ചിത്രീകരിക്കുന്നു.
ഇതും കാണുക ഡ്രാഗൺ ബോൾ കഥാപാത്രങ്ങളുടെ പട്ടിക പരാമർശങ്ങൾ
വെഞ്ചാമരം ഇംഗ്ലീഷ് വിലാസം https://ml.wikipedia.org/wiki/Venchamaram ഉയർത്തിപ്പിടിച്ചിരിക്കുന്ന വെൺചാമരങ്ങൾ
ക്ഷേത്രോത്സവങ്ങളിൽ ഉപയോഗിച്ചുവരുന്ന ഒരു അലങ്കാരസാമഗ്രിയാണു് വെൺചാമരം (വെഞ്ചാമരം) .
പ്രധാനമായും ആനയെഴുന്നള്ളിപ്പിനാണ് ഇത് അവിഭാജ്യഘടകമായി ഉപയോഗിക്കുന്നത്.
ഹിമപ്രദേശങ്ങളിൽ വളരുന്ന യാക്ക് എന്ന മൃഗത്തിന്റെ രോമം കൊണ്ടാണ് വെൺചാമരം നിർമ്മിക്കുന്നത്.
സാധാരണയായി ഹിമാലയത്തിൽ നിന്നാണ് യാക്കിന്റെ രോമം കേരളത്തിലെ ഉത്സവങ്ങൾക്ക് കൊണ്ടുവരുന്നത്.
അപൂർവമായ ഈ രോമം കൊണ്ടുണ്ടാക്കുന്നതിനാൽ വെൺചാമരങ്ങൾക്ക് വൻവിലയാണുള്ളത്.
അതിനാൽത്തന്നെ ഉത്സവങ്ങൾക്ക് ഇവ വാടകയ്ക്കെടുക്കുകയാണ് പതിവ്.
എന്നാൽ തൃശൂർ പൂരത്തിന് ഉപയോഗിക്കുന്ന വെൺചാമരങ്ങൾ ഓരോ വർഷവും ഉണ്ടാക്കുന്നവയാണ്.
പാറമേക്കാവ്, തിരുവന്പാടി ദേവസ്യങ്ങളുടെ അണിയറയിൽ പൂരത്തിന് മാസങ്ങൾക്കു മുന്പേ വെഞ്ചാമരങ്ങളുടെ നിർമ്മാണം തുടങ്ങാറുണ്ട്.
ഹിമാലയ മലനിരകളിൽ കാണപ്പെടുന്ന കാലി വർഗ്ഗത്തിൽ പെടുന്ന ഒരു ജീവിയാണ് യാക്ക്
വൃത്തിയായി ഒതുക്കിക്കെട്ടിയ  വെളുത്തു മൃദുലമായ ഒരു കെട്ട് യാക്ക് രോമമാണ് ഏകദേശം ഒരു കിലോഗ്രാമിൽ താഴെ മാത്രം വരുന്ന വെൺചാമരം.
ലോഹംകൊണ്ടുണ്ടാക്കിയ കൈപ്പിടിയ്ക്ക് ഏകദേശം ഒരടി നീളമുണ്ടായിരിക്കും.
പൂരങ്ങളിൽ എഴുന്നള്ളിക്കുന്ന ഓരോ ആനകളുടേയും പുറത്ത് ഒരു ജോടി വെഞ്ചാമരവും ഒരു ജോടി ആലവട്ടവും ഒരു കുടയും പതിവുണ്ടു്.
ഇവ ഓരോ ഇനവും കൈകാര്യം ചെയ്യുവാൻ ഓരോ ആളുകൾ ആനപ്പുറത്ത് ഇരിയ്ക്കണം.
(ഇതിനു പുറമേ തിടമ്പേറ്റിയ ആനയ്ക്ക് തിടമ്പ് (കോലം) പിടിക്കുവാൻ ഒരാൾ കൂടി ഉണ്ടാവും.
) ഇതിൽ ഏറ്റവും പിന്നിലാണു് വെൺചാമരത്തിന്റെ സ്ഥാനം.
വാദ്യമേളം കാലം (താളം) മാറി കൊട്ടിക്കയറുമ്പോൾ അതിനൊപ്പം ഈ ആളുകളും ആലവട്ടവും വെൺചാമരവും തലയ്ക്കുമീതെ ഉയർത്തിപ്പിടിച്ച്  നിൽക്കുന്നു.
നിശ്ചലമായി ഉയർത്തിനിൽക്കുന്ന ആലവട്ടങ്ങളിൽനിന്നു വ്യത്യസ്തമായി വെൺചാമരങ്ങൾ രണ്ടു കയ്യുകളുമുയർത്തി നീട്ടി വീശുന്നു.
വെടക്ക് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉത്തര മലബാറിൽ പ്രയോഗത്തിലുള്ള ഒരു നാടൻ പദം.
മോശം,ചീത്ത എന്നിങ്ങനെ അർഥം.
ഉദാഹരണം “ഇന്നലത്തെ കറി വെടക്കായിട്ടുണ്ട്”.
സാഗ കാസിൽ ഇംഗ്ലീഷ് വിലാസം https://ml.wikipedia.org/wiki/Saga_Castle
ജപ്പാനിലെ സാഗ പ്രിഫെക്ചറിലെ സാഗ സിറ്റിയിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് സാഗ കാസിൽ (佐賀城, Saga-jō) .
ഇതൊരു കുന്നിൻ മുകളിലോ പർവതത്തിലോ പകരം ഒരു സമതലത്തിൽ നിർമ്മിച്ച ഹിറൈജിറോ കോട്ടയാണ്.
കൂടാതെ ഒരു കല്ല് അടിത്തറയ്ക്ക് മുകളിൽ നിർമ്മിച്ചതിനേക്കാൾ ഒരു മതിലിനാൽ ചുറ്റപ്പെട്ടിരിക്കുന്നു.
സാഗ ഡൊമെയ്‌നിലെ ഡൈമിയോ നബേഷിമ വംശത്തിന്റെ ഭവനമായിരുന്നു സാഗ കോട്ട.
"സബ്‌മെർഡ് കാസിൽ" (沈み城, Shizumi-jō) എന്നും ഇത് അറിയപ്പെട്ടിരുന്നു.
മുറോമാച്ചി കാലഘട്ടത്തിലെ വടക്കൻ ക്യൂഷുവിന്റെ ഒരു ചെറിയ പ്രദേശത്തെ യുദ്ധപ്രഭുക്കന്മാരായിരുന്ന റുസോജി വംശത്തിന്റെ നിയന്ത്രണത്തിലുള്ള ഒരു കോട്ടയുള്ള ഗ്രാമമായിരുന്നു സാഗ കാസിലിന്റെ സ്ഥാനം.
1584-ൽ ഷിമാസുവിന്റെയും അരിമയുടെയും ഒരു കൂട്ടുകെട്ട് Ryuzōji Takanobu തോൽപിച്ചതിനുശേഷം അദ്ദേഹത്തിന്റെ സംരക്ഷകനായ നബേഷിമ നവോഷിഗെ കോട്ടയുടെ നിയന്ത്രണം നേടി.
നവോഷിഗെ ടൊയോട്ടോമി ഹിഡെയോഷിയുമായി സഖ്യമുണ്ടാക്കുകയും കൊറിയയിലെ ജാപ്പനീസ് അധിനിവേശ സമയത്ത് സ്വകാര്യമായ വേർതിരിക്കൽ നേടുകയും ചെയ്തു.
ഈ സമയത്ത് അദ്ദേഹം പ്രശസ്ത കോട്ട ആർക്കിടെക്റ്റായ കാറ്റോ കിയോമാസയുമായും ഭാവിയിലെ ഷോഗൺ ടോകുഗാവ ഇയാസുമായും സൗഹൃദത്തിലായി.
സെക്കിഗഹാര യുദ്ധത്തെത്തുടർന്ന് ഹിസെൻ പ്രവിശ്യയിലെ നബേഷിമ വംശം അതിന്റെ കൈവശാവകാശത്തിൽ സ്ഥിരീകരിക്കപ്പെട്ടു.
നവോഷിഗിന്റെ മകൻ നബേഷിമ കത്സുഷിഗെ സാഗ ഡൊമെയ്‌നിലെ ആദ്യ ഡൈമിയോ ആയി.
1602-ൽ ടോക്കുഗാവ ഷോഗുനേറ്റിന്റെ അംഗീകാരത്തോടെ കോട്ടയുടെ പുനർനിർമ്മാണ പ്രവർത്തനങ്ങൾ നവോഷിഗെ ആരംഭിച്ചു.
1611-ഓടെ കാറ്റ്സുഷിഗിന്റെ കീഴിൽ പണി പൂർത്തിയായി.
യഥാർത്ഥ ഘടനയിൽ 80 മീറ്റർ വീതിയുള്ള കിടങ്ങുകളാൽ ചുറ്റപ്പെട്ട അഞ്ച് നിലകളുള്ള ഡോൺജോൺ ഉൾപ്പെടുന്നു.
അസാധാരണമായി, കിടങ്ങുകൾ കൽഭിത്തികളല്ല, മറിച്ച് അകത്തെ കോട്ടകൾ മറയ്ക്കാൻ മതിയായ ഉയരമുള്ള മൺകൊത്തകങ്ങളാണ്.
ഈ കൊത്തളങ്ങളിൽ പൈൻ മരങ്ങളും കർപ്പൂര മരങ്ങളും നട്ടുപിടിപ്പിച്ചിരുന്നു.
ഇത് കോട്ടയ്ക്ക് വിളിപ്പേര് നൽകി.
പുനർനിർമ്മിച്ച പ്രധാന ഗോപുരം.
1726-ൽ ഉണ്ടായ തീപിടുത്തത്തിൽ ഡോൺജോൺ ഉൾപ്പെടെയുള്ള മിക്ക കോട്ട ഘടനകളും നശിച്ചു.
എഡോ കാലഘട്ടത്തിന്റെ ഭൂരിഭാഗവും സാഗ ഡൊമെയ്ൻ ഗവൺമെന്റിന്റെ കേന്ദ്രമായിരുന്ന ഔട്ടർ ബെയ്‌ലിയിൽ രണ്ട് വർഷത്തിന് ശേഷം കൊട്ടാരത്തിന്റെ ഭാഗം പുനഃസ്ഥാപിച്ചു.
1835-ൽ മറ്റൊരു തീപിടുത്തമുണ്ടായി.
അതിനുശേഷം കെട്ടിടങ്ങൾ സാഗ ഡൊമെയ്‌നിന്റെ അവസാന ഡെയ്‌മിയോ നബേഷിമ നവോമസ പുനർനിർമ്മിച്ചു.
മൈജി പുനരുദ്ധാരണത്തിനുശേഷം, കോട്ട പ്രാദേശിക സർക്കാർ ഓഫീസുകളുടെ സ്ഥലമായി തുടർന്നു.
എന്നിരുന്നാലും, 1874-ൽ മുൻ രാഷ്ട്രീയക്കാരനും സമുറായിയുമായ എറ്റോ ഷിൻപേയും സാഗ കലാപത്തിൽ അസംതൃപ്തരായ സമുറായികളെ പിന്തുടർന്നവരും കോട്ട കൈവശപ്പെടുത്തി.
വിമതരെ സൈന്യം പരാജയപ്പെടുത്തി.
ഈ സമയത്ത് കോട്ടയിലെ മിക്ക കെട്ടിടങ്ങളും കത്തിച്ചു.
1874 മുതൽ, കോട്ട മൈതാനം ഒരു കോടതി കെട്ടിടത്തിനും പ്രിഫെക്ചറൽ ഓഫീസിനുമുള്ള സ്ഥലമായി ഉപയോഗിച്ചു.
1883 ൽ ഇത് ഒരു ജൂനിയർ സ്കൂളായി മാറി.
കെട്ടിടങ്ങൾ ഒടുവിൽ ആധുനിക സ്കൂൾ കെട്ടിടങ്ങളാൽ മാറ്റിസ്ഥാപിക്കപ്പെട്ടു.
1953-ൽ, കോട്ടയുടെ അവശേഷിക്കുന്ന കവാടങ്ങളിലൊന്ന് സാഗ പ്രിഫെക്ചറൽ ഇംപോർട്ടന്റ് കൾച്ചറൽ പ്രോപ്പർട്ടിയായി (PICP) പ്രഖ്യാപിച്ചു.
1957-ൽ ഇതിന് ദേശീയ സംരക്ഷണം (ഐസിപി) ലഭിച്ചു.
2001 മുതൽ 2004 വരെ കോട്ടയുടെ പ്രധാന ഭാഗം പുനഃസ്ഥാപിച്ചു.
ഇപ്പോൾ സാഗ കാസിൽ ഹിസ്റ്ററി മ്യൂസിയം ഇവിടെയുണ്ട്.
ജപ്പാനിലെ ഏറ്റവും വലിയ തടി കോട്ട പുനർനിർമ്മാണമാണിത്.
2006-ൽ, ജപ്പാൻ കാസിൽ ഫൗണ്ടേഷൻ ജപ്പാനിലെ 100 ഫൈൻ കാസിലുകളിൽ ഒന്നായി സാഗ കാസിലിനെ പട്ടികപ്പെടുത്തി.
ഹഗാകുറെയുടെ പ്രഭാഷകനായ യമമോട്ടോ സുനെറ്റോമോ പ്രവർത്തിച്ചിരുന്ന കോട്ട കൂടിയാണ് സാഗ കാസിൽ.
സാഹിത്യം പുറംകണ്ണികൾ സാഗ കാസിൽ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Saga Castle History Museum Saga City Tourism Information - Ruins Of Saga Castle Japanese Castle Explorer - Saga Castle (English)
സാകർ ഖാൻ ഇംഗ്ലീഷ് വിലാസം https://ml.wikipedia.org/wiki/Sakar_Khan സാകർ ഖാൻ
പ്രമുഖ രാജസ്ഥാനി നാടോടി കലാകാരനും ഖമൈച വാദകനുമാണ് സാകർ ഖാൻ (1938 - 10 ഓഗസ്റ്റ് 2013).
രാജസ്ഥാനിലെ ഹമീര ഗ്രാമത്തിൽ ജനിച്ച സാകർ ഖാൻ മോങ്ണ്യാർ നാടോടി സംഗീത രംഗത്തെ മുതിർന്ന കലാകാരനാണ്.